**Eesti Linnade ja Valdade Liidu ettepanekud riigi eelarvestrateegia 2023-2026 ja riigieelarve 2023 läbirääkimistele.**

Eesti Linnade ja Valdade Liidu ja Valitsuskomisjoni läbirääkimiste põhieesmärgiks on kohalikele omavalitsustele stabiilse, seadustele ning Euroopa kohaliku omavalitsuse hartale põhineva tulubaasi kindlustamine. **Kohalike omavalitsuste eelarvetesse laekuvad tulud ja finantsautonoomia suurendamine peavad tagama kohalikule omavalitsusele seadustega ja seaduste alusel pandud ülesannete täitmiseks vajalikud vahendid ning võimaldama kohalikuks arenguks vajalikud investeeringud ja omavalitsuste jätkusuutliku arengu.**

**Ettepanek 1.**

**Kohalikele omavalitsustele ülekantava tulumaksumäära tõstmine.**

Tulumaksust KOV üksustele laekuva osakaalu taastamine vähemalt majanduskriisi eelsele tasemele (lisaks varasemale määra tõstmisele maamaksuvabastuste kompenseerimiseks 0,2 protsendipunkti võrra ja lisandunud ülesannete täitmiseks). KOV üksustele laekuv füüsilise isiku tulumaksu osakaal võiks seega olla 12,19%.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Tabel 1 | 2019 | 2020 | 2021 | 2022 | 2023  RE | **2024**  **RES** | **2025**  **RES** | **2026**  **RES** |
| Tulumaksumäär % | 11,93 | 11,96 | 11,96 | 11,96 | 12,19 | 12,19 | 12,20 | 12,21 |

*Kasu:* suureneb KOVide finantsvõimekus, jätkusuutlikkus, pakutavate hüvede kvaliteet, võime täita KOV üksustele seadusega pandud kohustusi. KOV üksused saavad edukamalt rahastada oma tegevusi tulude arvel, mille tulemusel jääb nende laenukoormus väiksemaks. Fiskaalne detsentraliseerimine on kooskõlas subsidiaarsuspõhimõttega, suurendab avaliku sektori kulutuste ja objektiivsete vajaduste vastavust ning tugevdab demokraatiat.

*Selgitus:* 2009. a vähendati KOV üksustele laekuvat osa füüsiliste isikute tulumaksust 0,53 protsendipunkti võrra 11,93%-lt 11,4%-le. 2012. a tõsteti seda 0,17 protsendipunkti võrra ja 2014. a veel 0,03 protsendipunkti võrra kompenseerimaks maamaksuvabastuse negatiivset mõju KOV üksustele. Alles 2018. a toimus esimene kärbitud tulumaksuosa taastamine 0,23 protsendipunkti ulatuses, millele 2019. a lisandus 0,04 protsendipunkti. 2018. a tõsteti KOV üksustele laekuvat määra ka 0,03 protsendipunkti seoses ujumise algõpetuse ja tugiteenuste rahastamisega ning 2019. a 0,03 protsendipunkti seoses jäätmehoolduse ja sotsiaalteenuste korraldamise toetuse tõstmisega tulubaasi. 2020. a tõsteti KOV osa 11,96%-le, mille järel sai taastatud 0,3 protsendipunkti ning taastada jääb veel 0,23 protsendipunkti.

**Ettepanek 2**

Tasandusfondi suurendamine, arvestades omavalitsuste vajadusi ja regionaalseid erinevusi.

|  |  |  |  |  |  |  |
| --- | --- | --- | --- | --- | --- | --- |
| Tabel 2 | 2021 | 2022 | **2023**  **RE** | **2024**  **RES** | **2025**  **RES** | **2026**  **RES** |
| Tasandusfond mln | 107,225 | 107,302 | 109,448 | 111,637 | 113,870 | 116,147 |

**Ettepanek 3**

**1. Toetusfond**

|  |  |  |  |  |  |  |
| --- | --- | --- | --- | --- | --- | --- |
| Tabel 3 | 2021 | 2022 | **2023**  **RES** | **2024**  **RES** | **2025**  **RES** | **2026**  **RES** |
| **Hariduse- ja noorsootöö valdkond** |  |  |  |  |  |  |
| **Üldhariduskoolide pidamiseks antav toetus** (mln) sh: | 357,8 | 380,718 | 393,580 | 432,938 | 476,231 | 523,860 |
| Õpetajate tööjõukulu toetus | 288,2 | 309,03 |  |  |  |  |
| Direktorite, õppealajuh. tööjõukulu toetus | 15,2 | 15,2 |  |  |  |  |
| Koolilõuna toetus | 24,15 | 24,16 |  |  |  |  |
| Õppekirjanduse toetus | 8,15 | 8,14 |  |  |  |  |
| Õpetajate ja juhtide täiendkoolitus | 1,95 | 1,96 |  |  |  |  |
| Tõhustatud ja eritoe õpilaste tegevuskulu | 20,2 | 21,3 |  |  |  |  |
| Kultuuriranits |  | 0,923 |  |  |  |  |
| **Huvitegevuse ja huvihariduse toetus** | 14,25 | 10,25 | 14,25 | 14,96 | 15,71 | 15,71 |
| **Koolieelsete lasteasutuste õpetajate tööjõukulu toetus** | 15,0 | 15,0 | 16,5 | 16,5 | 18,15 | 18,15 |
| **Õpilaskodude kohatoetus toimetulekuraskustes perede lastele** | 2000 € per  Õpilane aastas | 2000 € per | 2500 € per | 3000 € per | 3000 € per | 3000 € per |
| **Maakondlike õpilasürituste ja aineühenduste, koolijuhtide ja õpetajate ühistegevuse ja täiendkoolituse toetus** | 1,6 | 1,6 | 1,6 | 1,68 | 1,76 | 1,85 |

|  |  |  |  |  |  |  |
| --- | --- | --- | --- | --- | --- | --- |
| **Sotsiaalvaldkond** |  |  |  |  |  |  |
| Toimetulekutoetuseks (sh admin.hüvitis) | 20,41 | 17,55 | 20,41 | 22,4 | 22,4 | 22,4 |
| Raske ja sügavapuudega laste lapsehoiuteenus | 2,65 | 2,65 | 2,92 | 2,92 | 3,21 | 3,21 |
| Matusetoetus | 4,0 | 4,0 | 4,0 | 4,4 | 4,4 | 4,4 |
| Asendus- ja järelhooldusteenuse toetus | 18,03 | 19,0 | 19,0 | 20,09 | 20,09 | 22,99 |

|  |  |  |  |  |  |  |
| --- | --- | --- | --- | --- | --- | --- |
| Tabel 3 | 2021 | 2022 | **2023**  **RES** | **2024**  **RES** | **2025**  **RES** | **2026**  **RES** |
| **Kohalike teede hoid** |  |  |  |  |  |  |
| Kohalike teede hoiu valemipõhine toetus | 29,3 | 29,3 | 45,5 | 45,5 | 45,5 | 45,4 |
| Projektipõhine toetus teede korrastamiseks  (KOVi läbivad riigimaanteed) | 20,0 1 | 10,2 | 41,9 | 18,5 | 5,8 | 4,85 |

\_\_\_\_\_\_\_\_\_\_\_\_

1 koos COVID-19 eriolukorra täiendava toetusega

**2. Eraldised toetustena**

|  |  |  |  |  |  |  |
| --- | --- | --- | --- | --- | --- | --- |
| **Siseriiklikud kultuuri ja sporditoetused** |  |  |  |  |  |  |
| Maakonnaraamatukogude tegevustoetus | 1,24 | 1,3 | 1,3 | 1,3 | 1,5 | 1,5 |
| Raamatukogude teavikute toetus | 1,88 | 1,88 | 1,88 | 1,88 | 1,98 | 1,98 |
| Muuseumide, orkestrite, teatrite toetus | 1,8 | 1,8 | 1,8 | 1,8 | 1,95 | 1,95 |
| Regionaalsete tervisespordikeskuste arendamise toetus | 0,6 | 0,6 | 0,6 | 0,6 | 0,6 | 0,6 |
| Multifunktsionaalste sisehallide rajamine | 6,0 | 6,0 | 6,0 | 6,0 | 6,0 | 6,0 |
| Treenerite tööjõukulu toetus | 7,3 | 7,8 | 7,8 | 8,0 | 8,0 | 8,2 |
| Laulu-ja tantsupeo kollekt. juh. palgatoetus | 2,7 | 2,7 | 2,7 | 2,9 | 2,9 | 2,9 |
| **Regionaalvaldkonna toetused** |  |  |  |  |  |  |
| COVID-19 eriolukorra toetus | 30,0 |  |  |  |  |  |
| Maakondliku arendustegevuse toetus | 2,06 | 2,06 | 2,06 | 2,1 | 2,1 | 2,1 |
| Rahvusvahelise koostöö toetus ELVLile | 119,0 tuh | 60,0 tuh | 60,0 tuh | 60,0 tuh | 60,0 tuh | 60,0 tuh |
| KOV IKT toetus ELVLile | 175,0 tuh | 150,0 tuh |  |  |  |  |

**Muud ettepanekud tulubaasi täiendamise osas.**

**1. Vähemalt osa (nt sama määr nagu füüsilise isiku tulumaksu puhul) juriidilise isiku poolt dividendidelt makstavast tulumaksust kohalikele omavalitsustele või eraldada 10% riigieelarvesse laekuvast juriidiliste isikute tulumaksust kohalikele omavalitsustele.**

**2. Vähemalt osa (nt sama määr kui füüsilise isiku tulumaksu puhul) juriidilise isiku poolt erisoodustuselt makstavast tulumaksust kohalikele omavalitsustele.**

**3. Pensionidelt maksatav tulumaks. Muuta tulumaksuseadust ja näha ette tulu­maksuosa eraldamine KOVidele ka pensionidelt makstud tulumaksust.**

**4. Korrastada kohalike maksude süsteemi, täiendada kohalike maksude seadust (täiendada loetelu).**

**5. Ukraina sõjapõgenikega seonduvate kulude hüvitamise meede.**